Diari Oficial de la Generalitat Valenciana


Sumari del DOGV 2339, del 06-09-1994 (1994/832323)

ACORD de 19 d'agost de 1994, del Govern Valencià, pel qual es declara la urgent ocupació dels bens i drets subjectes a un expedient d'expropiació forçosa de l'Ajuntament de Catarroja.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2339

Data del DOGV
:   06-09-1994

Secció del DOGV
:   ALTRES DISPOSICIONS

Número del document
:   1994/832323


Data del document
:   19-08-1994

Organisme emissor
:   Conselleria d'Administració Pública

Tipus de document
:   Acord

ACORD de 19 d'agost de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Catarroja. [94/6036]  
El Govern Valencià, en la reunió del dia 19 d'agost de 1994, adoptà l'acord següent:  
L'Ajuntament de Catarroja, després de l'aprovació del projecte d'urbanització i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització Marquesa.  
Aquesta declaració d'urgent ocupació es justifica en la necessitat d'urbanitzar la unitat d'execució, ja que al contrari es blocarien les comunicacions entre el nucli urbà de Catarroja i la seua zona industrial i l'autovia pista de Silla, fet que està produït per l'acabament de l'execució de les obres de pas elevat del ferrocarril a l'altura de la zona del nucli urbà on està ubicada la parcel·la objecte de l'expropiació i la clausura de la resta de passos a nivell que hi havia amb anterioritat. Per tot això, cal que l'Ajuntament de Catarroja dispose dels terrenys com més aviat millor.  
Sotmès l'expedient a informació pública i practicades les notificacions individuals als afectats, aquests no han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Catarroja per a l'execució del Projecte d'urbanització Marquesa.  
Llista de béns afectats:  
Descripció: la parcel·la objecte d'aquest expedient té una superfície de 465,50 m2 qualificats com a vials en el PGOU de Catarroja, en l'actualitat terra d'horta, situada al cantó del c/ Gómez Ferrer i c/ en projecte Ronda Est. Sobre la parcel·la objecte d'expropiació està ubicada una construcció que té una superfície de 71 m2.  
Límits: nord, resta de la finca d'on se segrega que forma part de la reparcel·lació bassa-Renfe; est, amb la via fèrria; oest, amb la terra de Salvador Gamón Costa; i sud, amb la propietat de Miguel Alapont Hervás.  
Inscripció: al Registre de la Propietat Torrent-Dos, en el tom 181, llibre 22 de Catarroja, foli 180, número de finca 3415.  
Propietàries: tant la parcel·la com la construcció pertany pro indiviso a les germanes Segovia Herraiz, i correspon a la Sra. Felipa Segovia Herraiz la meitat (amb la qual s'ha acordat l'expropiació amb avinença, i s'ha formalitzat el conveni el 16 de desembre de 1993), a la Sra. Carmen Segovia Herraiz 1/4 i a la Sra. Flora Segovia Herraiz l'altre quart per meitats pro indiviso.  
Domicilis:  
- Carmen Segovia Herraiz. C/ Santísima Trinidad, 23. Madrid.  
- Flora Segovia Herraiz. C/ Carcaixent, 10, Valencia.  
Aquest acord es publicarà en el Diari Oficial de la Generalitat Valenciana, a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Catarroja al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 19 d'agost de 1994  
El conseller secretari del Govern Valencià,  
LUIS BERENGUER FUSTER